
Informatīvais ziņojums 
„Par Eiropas Savienības programmas „Radošā Eiropa” (2021-2027) informatīvā biroja darbības turpināšanu laika periodā no 2023.gada 1.janvāra līdz Eiropas Savienības programmas „Radošā Eiropa” perioda beigām”

Informatīvais ziņojums „Par Eiropas Savienības programmas „Radošā Eiropa” (2021-2027) informatīvā biroja darbības turpināšanu laika periodā no 2023.gada 1.janvāra līdz Eiropas Savienības programmas „Radošā Eiropa” perioda beigām” (turpmāk – informatīvais ziņojums) sagatavots, pamatojoties uz Ministru kabineta 2021.gada 6.jūlija sēdes protokollēmuma (prot. Nr.51 93.§) „Informatīvais ziņojums „Par Eiropas Savienības programmas „Radošā Eiropa” (2021-2027) informatīvā biroja darbības īstenošanu” 4.punktā doto uzdevumu Kultūras ministrijai sagatavot un kultūras ministram noteiktā kārtībā iesniegt izskatīšanai Ministru kabinetā informatīvo ziņojumu par Eiropas Savienības programmas „Radošā Eiropa” (2021-2027) (turpmāk – Programma) informatīvā biroja darbības turpināšanu laika periodā no 2023.gada 1.janvāra līdz Programmas perioda beigām 2027.gadā.
Programma ir paredzēta Eiropas kinematogrāfijas, kā arī kultūras un radošo jomu atbalstam, ļaujot palielināt to ieguldījumu jaunu darba vietu radīšanā un izaugsmes nodrošināšanā. Ar vairāk nekā 2,4 miljardu euro budžetu (36% pieaugums salīdzinoši ar iepriekšējo periodu) Programma kļūst par atbalstu tūkstošiem mākslinieku, kultūras nozares profesionāļu un organizāciju, kas nodarbināti izpildītājmākslas, tēlotājmākslas, publikāciju, filmu, televīzijas, mūzikas, starpdisciplīnu mākslas, kultūras mantojuma, ziņu mediju un video spēļu nozarēs, un dotu tiem iespēju izvērst savu darbību visā Eiropā, atrast arvien jaunas auditorijas un attīstīt digitālajā laikmetā nepieciešamās prasmes. Programma palīdzēs Eiropas radošā sektora organizācijām un māksliniekiem atrast arvien jaunas auditorijas citās valstīs, būs ieguldījums arī Eiropas kultūru un valodu daudzveidības aizsardzībā un veicināšanā.
Kopš 2021.gada 1.janvāra Kultūras ministrija (Eiropas Savienības fondu departamenta Eiropas Savienības Kultūras kontaktpunkta nodaļa) un Nacionālais kino centrs pilda Programmas informatīvā biroja funkcijas jaunajā Programmas darba periodā (2021-2027). Biroja pienākumos ietilpst konsultāciju sniegšana par Programmu, informatīvo pasākumu par Programmas atbalsta iespējām organizēšana un dalība citu institūciju organizētajos informatīvajos pasākumos, vietējas un starptautiskas sadarbības starp potenciālajiem projektu iesniedzējiem veicināšana un dalība starptautiskos apmācību pasākumos, sanāksmēs ar Eiropas Komisiju un sanāksmēs ar citu valstu Programmas informatīvajiem birojiem. Diemžēl Covid-19 pandēmija ietekmējusi biroja darbību un gandrīz visus ieplānotos klātienes pasākumus nācies rīkot attālināti.
[bookmark: _Hlk43993676]Kopš 2021.gada 1.janvāra Eiropas Savienības programmas „Radošā Eiropa” apakšprogrammas „Kultūra” ietvaros ir noslēgušies vairāki projektu pieteikumu uzsaukumi. Uz šo brīdi notiek komunikācija starp Eiropas Komisiju un atbalstītajiem projektiem par finansējuma līgumu slēgšanu. Tiklīdz tiks noslēgti visi finansējuma līgumi, Eiropas Komisija publiskos oficiālos rezultātus.
[bookmark: _Hlk63789800]Savukārt Eiropas Savienības programmas „Radošā Eiropa” apakšprogrammā „Media” kopš 2021.gada ir atbalstīti astoņi projekti, ko Latvijas profesionālās kino organizācijas īsteno Latvijā. Programmas apakšprogrammas „Media” ietvaros kopš 2021.gada izsludināti 14 dažādi regulārie konkursi, kas atbalsta gan filmu ražošanas izstrādi, gan Eiropas filmu izplatīšanu, kā arī finansējuma piesaistes un profesionāļu tālākizglītības pasākumus. 2021.gada konkursi tika izsludināti tikai jūnijā ar pieteikšanos rudenī. Filmu nozares profesionāļi operatīvi spēja noorientēties jaunajā projektu pieteikšanas sistēmā E-grants un pieteikties. Konkursā filmu projektu kataloga attīstīšanai (European mini-slate development) pieteicās četras filmu studijas un visas ieguva atbalstu. Vienlaikus jāuzsver, ka būtisks aspekts bija no Rīgas Starptautiskā kino festivāla (RIGA IFF) iegūtais atbalsts, kā arī Stokholmas Ekonomikas augstskolas, kas kā partneris ir iesaistījusies jaunajā Žurnālistikas partnerības konkursā (Journalism Partnerships). Kopējā Latvijas audiovizuālo organizāciju piesaistītā summa 2021.gadā ir 609 362 euro, kas visa tiks izlietota Latvijā.
Jaunais darba periods Programmai ir no 2021.gada līdz 2027.gadam (ieskaitot).
Eiropas Parlamenta un Padomes 2021.gada 20.maija regula (ES) Nr.2021/818, ar ko izveido programmu „Radošā Eiropa” (2021-2027.gads) un atceļ Regulu (ES) Nr.1295/2013 (turpmāk – Regula Nr.2021/818)[footnoteRef:2]1, paredz, ka Programmas informatīvie biroji: [2: 1 https://eur-lex.europa.eu/legal-content/EN/TXT/?uri=CELEX%3A32021R0818&qid=1622530073404] 

1) veicina Programmu valsts līmenī, sniedz attiecīgu informāciju par dažādiem finansiālā atbalsta veidiem, kas pieejami saskaņā ar Eiropas Savienības politiku, un palīdz kultūras un radošo nozaru darbiniekiem pieteikties atbalstam no Programmas, tostarp informējot viņus par prasībām un procedūrām, kas saistītas ar dažādiem uzaicinājumiem iesniegt priekšlikumus, un apmainoties ar labu praksi;
2) sniedz atbalstu potenciālajiem projektu pieteicējiem pieteikšanās procedūrās un nodrošina konsultatīvo atbalstu jaunpienācējiem Programmā, stimulē pārrobežu sadarbību un paraugprakses apmaiņu starp profesionāļiem, iestādēm, platformām un tīkliem Programmas aptvertajās politikas jomās, kultūras un radošajās nozarēs un starp tām;
3) palīdz Eiropas Komisijai nodrošināt, lai Programmas rezultāti tiktu pienācīgi paziņoti un izplatīti iedzīvotājiem un kultūras un radošo nozaru darbiniekiem.
Programmas informatīvajam birojam jāparedz nepārtraukts darbs un informatīvā ziņojuma uzdevums ir nodrošināt Programmas apakšprogrammas „Kultūra” informatīvo biroju un Programmas apakšprogrammas „Media” informatīvo biroju ar finansējumu līdz 2027.gada 31.decembrim. Ņemot vērā to, ka šobrīd Programmas informatīvajam birojam ir nodrošināts finansējums līdz 2022.gada 31.decembrim, nepieciešams pieprasīt valsts budžeta līdzfinansējumu no 2023.gada 1.janvāra līdz Programmas darba perioda beigām 2027.gada 31.decembrī.
Lai sekmīgi īstenotu Programmas ietvaros veicamos uzdevumus, nepieciešams valsts budžeta līdzfinansējums 40% apmērā no kopējā piešķīruma apmēra.
Regulas Nr.2021/818 8.pants paredz nemainīgu kopējo finansējumu Programmai 1 842 000 000 euro apmērā, no kuriem 9% atvēlēti starpsektoru sadaļai (to skaitā arī Programmas informatīvie biroji).
Pamatojoties uz Eiropas Komisijas 2022.gada 13.janvārī publicētās 2022.gada darba programmas „2022 Annual Work Programme for the implementation of the Creative Europe Programme”[footnoteRef:3] (turpmāk – darba programma) 4.nodaļas „Cross-Sectoral Strand” 1.6 punktu „Creative Europe Desks” otrais līgums starp Eiropas Komisiju un Programmas informatīvajiem birojiem tiks noslēgts uz 24 mēnešiem (no 2023.gada 1.janvāra līdz 2024.gada 31.decembrim). Sākot ar 2025.gadu tiks slēgts trešais līgums ar Eiropas Komisiju par turpmākajiem atlikušā perioda gadiem (2025.-2027.gads), ik gadu nodrošinot Programmas informatīvā biroja darbību. Darba programmas 5.tabulā noteiktais pieejamais Eiropas Komisijas līdzfinansējums Latvijas Programmas informatīvajam birojam ir 83 000 euro 12 mēnešu periodam ik gadu. Ņemot vērā noteikto atbalsta intensitāti 60% no Eiropas Komisijas, līdzfinansējums no valsts budžeta līdzekļiem ir 55 334 euro ik gadu, jeb atlikušie 40%. Pie šādiem nosacījumiem par Programmas informatīvā biroja darbības nodrošināšanu Kultūras ministrijas Eiropas Savienības fondu departamenta Eiropas Savienības Kultūras kontaktpunkta nodaļai kopā ar Nacionālo kino centru ik gadu nepieciešamais finansējums ir 138 334 euro, ko veido Eiropas Komisijas līdzfinansējums un līdzfinansējums no valsts budžeta līdzekļiem. [3:  https://culture.ec.europa.eu/document/2022-annual-work-programme-creative-europe-programme ] 

[bookmark: _Hlk108164203]Finansējuma saņēmēji – Kultūras ministrija un Nacionālais kino centrs veic valsts noteikto funkciju, projekta „Par Eiropas Savienības programmas „Radošā Eiropa” (2021-2027) informatīvā biroja darbības īstenošanu” ietvaros izveidojot informatīvos birojus pieteikumu iesniedzēju atbalstam Programmā, un līdz ar to finansējums netiks sniegts saimnieciskās darbības veikšanai, un attiecīgi nav jāpiemēro komercdarbības atbalsta regulējums.
Ņemot vērā to, ka šobrīd nav pieejams neviens apliecinošs dokuments no Eiropas Komisijas, kas paredz Latvijas Programmas informatīvā biroja darbības īstenošanai noteiktu finansējumu, sākot no 2025.gada, Kultūras ministrija plāno normatīvajos aktos noteiktajā kārtībā iesniegt Ministru kabinetā attiecīgu informatīvo ziņojumu Programmas informatīvā biroja darbības īstenošanai par biroja darbības turpināšanu laika periodā no 2025.gada līdz 2027.gadam (ieskaitot).
Ņemot vērā minēto, ar šo informatīvo ziņojumu tiek lūgts izskatīt iespēju piešķirt līdzfinansējumu Programmas informatīvā biroja (Kultūras ministrijas Eiropas Savienības fondu departamenta Eiropas Savienības Kultūras kontaktpunkta nodaļa un Nacionālais kino centrs) darbībai 2023. un 2024.gadā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
Kultūras ministrijai kopā ar Nacionālo kino centru Programmas informatīvā biroja darbības nodrošināšanai nepieciešamā līdzfinansējuma no valsts budžeta līdzekļiem sadalījums pa gadiem (euro):

	Iestādes
	Dotācijas
	2023.gads
	2024.gads
	Kopā

	Kultūras ministrijas Eiropas Savienības fondu departamenta Eiropas Savienības Kultūras kontaktpunkta nodaļa
	Eiropas Komisijas finansējums 60%
	41 500
	41 500
	83 000

	
	Valsts budžeta līdzekļi 40%
	27 667
	27 667
	55 334

	
	Kopā
	69 167
	69 167
	138 334

	Nacionālais kino centrs
	Eiropas Komisijas finansējums 60%
	41 500
	41 500
	83 000

	
	Valsts budžeta līdzekļi 40%
	27 667
	27 667
	55 334

	
	Kopā
	69 167
	69 167
	138 334

	Abas iestādes kopā
	Eiropas Komisijas finansējums 60%
	83 000
	83 000
	166 000

	
	Valsts budžeta līdzekļi 40%
	55 334
	55 334
	110 668

	
	Kopā
	138 334
	138 334
	276 668



Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļai 24 mēnešu periodam laikposmā no 2023.gada 1.janvāra līdz 2024.gada 31.decembrim indikatīvi nepieciešamie finanšu līdzekļi 138 334 euro sadalās sekojoši – 115 200 euro atlīdzībās (divas pilnas slodzes darbinieki, katram 57 600 euro divos gados) un 23 134 euro precēs un pakalpojumos (divos gados – 6 000 euro informatīvo pasākumu rīkošanai (telpu īre, ēdināšana, vieslektori u.tml.), 8 000 euro komandējumu izdevumi, 2 134 euro specifiskie izdevumi (autorlīgumi, rokasgrāmatas, aprīkojums, papīrs, kanceleja), 2 000 euro reprezentācijas izdevumi (baneri, suvenīri u.tml.), 5 000 euro netiešie izdevumi (telpu īre, komunālie maksājumi, apdrošināšana, komunikāciju izdevumi)).
Nacionālajam kino centram no 24 mēnešu periodam laikposmā no 2023.gada 1.janvāra līdz 2024.gada 31.decembrim indikatīvi nepieciešamie finanšu līdzekļi 138 334 euro sadalās sekojoši: 56 000 euro atlīdzībās (viens pilnas slodzes darbinieks – 49 400 euro divos gados, piemaksas par papildu darbu grāmatvedis – 3 460 euro divos gados, juriskonsults – 3 140 euro divos gados) un 82 334 euro precēs un pakalpojumos (divos gados: 3 800 euro telpu īre, 600 euro kancelejas preces, 50 000 euro informatīvo pasākumu vai tālākizglītības semināru rīkošana, 9 000 euro pašreklāmas materiālu izgatavošana, 10 000 euro komandējumu izdevumi, 8 934 euro netiešie izdevumi (komunālie maksājumi, apdrošināšana, komunikāciju izdevumi)).
Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļai Programmas informatīvā biroja darbības nodrošināšanai nepieciešamā finansējuma aprēķins un sadalījums pa gadiem (euro):

	Kultūras ministrijas Eiropas Savienības fondu departamenta Eiropas Savienības kultūras kontaktpunkta nodaļa

	2023.gads
	Atšifrējums
	Eiropas Komisijas finansējums 60% (euro)
	Valsts budžeta līdzekļi 40% (euro)

	Atlīdzība
	12 (mēneši) x 2 400 euro x 2 (darbinieki) = 57 600 euro
	34 560
	23 040

	Informatīvo pasākumu rīkošana (telpu īre, ēdināšana, vieslektori u.tml.)
	10 (pasākumi) x 300 euro = 3 000 euro
	1 800
	1 200

	Komandējumu izdevumi
	4 (komandējumi) x 1 000 euro = 4 000 euro
	2 400
	1 600

	Specifiskie izdevumi (autorlīgumi, rokasgrāmatas, aprīkojums, papīrs, kanceleja)
	1 067 euro
	640
	427

	Reprezentācijas izdevumi (baneri, suvenīri u.tml.)
	1 000 euro
	600
	400

	Netiešie izdevumi (telpu īre, komunālie maksājumi, apdrošināšana, komunikāciju izdevumi)
	2 500 euro
	1 500
	1 000

	[bookmark: _Hlk107493909]Kopā 2023.gadā
	41 500
	27 667

	2024.gads
	Atšifrējums
	Eiropas Komisijas finansējums 60% (euro)
	Valsts budžeta līdzekļi 40% (euro)

	Atlīdzība
	12 (mēneši) x 2 400 euro x 2 (darbinieki) = 57 600 euro
	34 560
	23 040

	Informatīvo pasākumu rīkošana (telpu īre, ēdināšana, vieslektori u.tml.)
	10 (pasākumi) x 300 euro = 3 000 euro
	1 800
	1 200

	Komandējumu izdevumi
	4 (komandējumi) x 1 000 euro = 4 000 euro
	2 400
	1 600

	Specifiskie izdevumi (autorlīgumi, rokasgrāmatas, aprīkojums, papīrs, kanceleja)
	1 067 euro
	640
	427

	Reprezentācijas izdevumi (baneri, suvenīri u.tml.)
	1 000 euro
	600
	400

	Netiešie izdevumi (telpu īre, komunālie maksājumi, apdrošināšana, komunikāciju izdevumi)
	2 500 euro
	1 500
	1 000

	
	
	
	

	Kopā 2024.gadā
	41 500
	27 667

	Kopā 2023. un 2024.gadā
	83 000
	55 334



Nacionālajam kino centram Programmas informatīvā biroja darbības nodrošināšanai nepieciešamā finansējuma aprēķins un sadalījums pa gadiem (euro):

	Nacionālais kino centrs

	2023.gads
	Atšifrējums
	Eiropas Komisijas finansējums 60% (euro)
	Valsts budžeta līdzekļi 40% (euro)

	Atlīdzība
	12 (mēneši) x 2 058,33 euro (biroja vadītājs) = 24 700 euro; 12 (mēneši) x 144,16 euro (piemaksa grāmatvedis) = 1 730 euro; 12 (mēneši) x 130,83 euro (piemaksa juriskonsults) = 1 570 euro
	14 820
	9 880

	Informatīvo pasākumu rīkošana (telpu īre, ēdināšana, vieslektori u.tml.)
	20 (pasākumi) x 1 250 euro = 25 000 euro
	15 000
	10 000

	Telpu īre un kancelejas preces
	12 (mēneši) x 183,33 euro = 2 200 euro
	1 320
	880

	Reprezentācijas izdevumi (baneri, suvenīri u.tml.)
	4 500 euro
	2 700
	1 800

	Netiešie izdevumi (komunālie maksājumi, apdrošināšana, komunikāciju izdevumi)
	4 467 euro
	2 680
	1 787

	Kopā 2023.gadā
	41 500
	27 667

	2024.gads
	Atšifrējums
	Eiropas Komisijas finansējums 60% (euro)
	Valsts budžeta līdzekļi 40% (euro)

	Atlīdzība
	12 (mēneši) x 2 058,33 euro (biroja vadītājs) = 24 700 euro; 12 (mēneši) x 144,16 euro (piemaksa grāmatvedis) = 1 730 euro; 12 (mēneši) x 130,83 euro (piemaksa juriskonsults) = 1 570 euro
	14 820
	9 880

	Informatīvo pasākumu rīkošana (telpu īre, ēdināšana, vieslektori u.tml.)
	20 (pasākumi) x 1 250 euro = 25 000 euro
	15 000
	10 000

	Telpu īre un kancelejas preces
	12 (mēneši) x 183,33 euro = 2 200 euro
	1 320
	880

	Reprezentācijas izdevumi (baneri, suvenīri u.tml.)
	4 500 euro
	2 700
	1 800

	Netiešie izdevumi (komunālie maksājumi, apdrošināšana, komunikāciju izdevumi)
	4 467 euro
	2 680
	1 787

	Kopā 2024.gadā
	41 500
	27 667

	Kopā 2023. un 2024.gadā
	83 000
	55 334



Kultūras ministrijas budžetā nav brīvu finanšu līdzekļu līdzfinansējuma nodrošināšanai, un budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un parējās ārvalstu finanšu palīdzības līdzfinansēto projektu un pasākumu īstenošanai, ja ir saņemts attiecīgs Ministru kabineta lēmums (Likuma par budžetu un finanšu vadību 24.panta trešā daļa).
Ņemot vērā minēto, lai Kultūras ministrija nodrošinātu Programmas informatīvā biroja darbības īstenošanu, ir nepieciešams:
1. saskaņā ar Regulu Nr.2021/818 atļaut Kultūras ministrijai uzņemties papildu valsts budžeta ilgtermiņa saistības Programmas informatīvā biroja darbības nodrošināšanai no 2023.gada 1.janvāra līdz 2024.gada 31.decembrim. Programmas informatīvā biroja Latvijā darbības nodrošināšanas kopējās izmaksas 2023. un 2024.gadā ir 276 668 euro, tai skaitā Eiropas Komisijas finansējums 166 000 euro un valsts budžeta līdzfinansējums 110 668 euro;
2. sagatavot un iesniegt Finanšu ministrijā priekšlikumu pamatbudžeta bāzes izdevumu 2023. un 2024.gadam precizēšanai, paredzot valsts budžeta apakšprogrammā 67.06.00 „Eiropas Kopienas iniciatīvas projektu un pasākumu īstenošana” 55 334 euro 2023.gadā un 55 334 euro 2024.gadā kā valsts budžeta līdzfinansējumu un 83 000 euro 2023.gadā un 83 000 euro 2024.gadā kā Eiropas Komisijas līdzfinansējumu.


Kultūras ministrs	N.Puntulis

